Document ID: 31995R2402

KOMISSION ASETUS (EY) N:o 2402/95,
annettu 12 päivänä lokakuuta 1995,
asetuksen (ETY) N:o 822/87 38 artiklassa tarkoitetun esitislauksen käyttöön ottamisesta markkinointivuodeksi 1995/96
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1544/95 (2), ja erityisesti sen 38 artiklan 5 kohdan,
sekä katsoo, että
komission asetuksella (ETY) N:o 2721/88 (3), sellaisena kuin se on viimeksi muutettuna asetuksella (ETY) N:o 2181/91 (4), vahvistetaan asetuksen (ETY) N:o 822/87 38, 41 ja 42 artiklassa säädettyjen vapaaehtoisten tislausten soveltamista koskevat yksityiskohtaiset säännöt; komission asetuksella (EY) N:o 1848/95 (5) vahvistetaan esitislaukseen sovellettavat hinnat ja tuet sekä tietyt muut määrät markkinointivuodeksi 1995/96,
markkinoiden ennustettavissa oleva tilanne johtaa muiden viinivuoden tilaustoimenpiteiden kanssa tukeen oikeuttavien määrien vahvistamiseen tasolle, joka mahdollistaa markkinoiden tervehdyttämisen markkinoiden moitteettoman hallinnan kanssa yhteen sopivia määriä ylittämättä, kun otetaan huomioon satoennusteet ja varastojen määrä viinivuoden lopussa; tämän vuoksi on tarpeen vahvistaa yhteisön niiden tuotantoalueiden kokonaismäärä, jotka voivat käyttää hyväkseen mahdollisuutta esitislaukseen, 6 300 000 hehtolitraksi pöytäviiniä ja jakaa tämä määrä alueittain,
neuvoston asetuksen (ETY) N:o 822/87 39 artiklassa säädetyn pakollisen tislauksen soveltamista koskevista yksityiskohtaisista säännöistä 4 päivänä helmikuuta 1988 annetussa komission asetuksessa (ETY) N:o 441/88 (6), sellaisena kuin se on viimeksi muutettuna asetuksella (EY) N:o 2587/94 (7), määritellään yhteisön viinintuotantoalueet,
jos alueittain pyydetty kokonaismäärä ylittää asetuksessa esitetyn määrän, on säädettävä nopeasta tiedonannosta jäsenvaltioille yhtenäisen vähennyskertoimen vahvistamiseksi alueittain pöytäviinin tai pöytäviinin valmistukseen soveltuvan viinin määrille, jotka voidaan toimittaa tislaamoihin,
kyseessä olevien määrien moitteettoman hallinnan vuoksi on välttämätöntä poiketa asetuksessa (ETY) N:o 2721/88 vahvistetuista erityisistä säännöksistä ja säätää, että sopimuksissa tai ilmoituksissa esitettyjä pyydettyjä määriä voidaan vähentää; näissä sopimuksissa tai ilmoituksissa pöytäviinien tai pöytäviinin valmistukseen soveltuvien viinien tuotannon määrä on rajoitettu 12 hehtolitraan viiniä viiniköynnöshehtaaria kohti, lukuun ottamatta Saksan ja Itävallan tuottajia,
tämän toimenpiteen tehokkuuden lisäämiseksi olisi yhtäältä keskitettävä tämän tislauksen käyttö viinivuoden ensimmäisiin kuukausiin ja toisaalta varmistettava tuottajien allekirjoittamien sopimusten ja ilmoitusten asianmukainen noudattaminen viinien tislaamoon toimittamisen takaavan vakuuden avulla, ja
tässä asetuksessa säädetyt toimenpiteet ovat viinien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 822/87 38 artiklassa tarkoitettu pöytäviinien tai pöytäviinin valmistukseen soveltuvien viinien esitislaus otetaan käyttöön viinivuodeksi 1995/96. Tämä tislaus, joka otetaan käyttöön kaikkien asetuksen (ETY) N:o 441/88 4 artiklassa tarkoitetuilta tuotantoalueilta sekä Itävallasta saatujen pöytäviinien osalta, rajoitetaan määrällisesti 6 300 000 hehtolitraan.
Tämä määrä jaetaan edellä tarkoitettujen tuotantoalueiden kesken seuraavasti:
TAULUKON PAIKKA
Kukin tuottaja, joka on tuottanut pöytäviiniä tai pöytäviinin valmistukseen soveltuvia viinejä, voi allekirjoittaa viimeistään 30 päivänä marraskuuta 1995 sopimuksen tai ilmoituksen esitislauksesta jäsenvaltion toimivaltaisen viranomaisen kanssa, ja sopimuksessa tai ilmoituksessa on esitettävä täsmällisesti seuraavat tiedot:
a) tuottajan suku- ja etunimi sekä osoite;
b) viinimäärä, joka halutaan toimittaa tislattavaksi tislaukseen toimitettavia tuotteita koskevien voimassa olevien yhteisön säännösten mukaisesti. Tämä määrä ei saa ylittää 12 hehtolitraa pöytäviiniä kyseisten tuotteiden tuotantohehtaaria kohti, lukuun ottamatta Saksan ja Itävallan tuottajia, joiden osalta määrä saa olla vastaavasti enintään 2 ja 3 hehtolitraa viininviljelyyn käytettyä hehtaaria kohti;
c) tislaamon nimi tai toiminimi ja osoite.
Sopimukseen tai ilmoitukseen on liitettävä todiste määrältään viiden ecun suuruisen vakuuden asettamisesta hehtolitraa kohti.
Jäsenvaltioiden on annettava komissiolle tiedoksi esitislaussopimuksiin tai -ilmoituksiin sisältyvät määrät viimeistään 8 päivänä joulukuuta 1995.
Komissio määrittää ja ilmoittaa telekopiolla kullekin jäsenvaltiolle viimeistään 15 päivänä joulukuuta 1995 edellä mainittuihin sopimuksiin ja ilmoituksiin sovellettavan vähennyskertoimen, jos esitettyjen sopimusten tai ilmoitusten kokonaismäärä ylittää alueittain ennalta vahvistetun määrän. Jäsenvaltioiden on toteutettava tarvittavat hallinnolliset toimenpiteet edellä mainittujen sopimusten ja ilmoitusten sekä niille esitetyn vähennyskertoimen hyväksymiseksi viimeistään 15 päivänä tammikuuta 1996.
Vakuus vapautetaan niiden pyydettyjen määrien osalta, joita ei ole hyväksytty.
2. Sopimuksiin ja ilmoituksiin sisältyvät määrät on toimitettava tislaamoon viimeistään 15 päivänä maaliskuuta 1996.
3. Vakuus vapautetaan suhteessa toimitettuihin määriin, kun tuottaja antaa todisteen näiden toimittamisesta tislaamoon. Vakuus menetetään, jos yhtään toimitusta ei ole tehty säädetyssä määräajassa.
4. Jäsenvaltiot voivat rajata tuottajan tekemien, kyseistä tislausta koskevien sopimusten määrän.
5. Tarvittaessa sovelletaan asetuksen (ETY) N:o 2721/88 säännöksiä ja erityisesti sen 6 artiklan 2 ja 5 kohtaa.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä lokakuuta 1995.

Labels: 7
11
17
6